208 
Det sker dog undertiden, at nærbeslægtede Arter, der leve 
paa samme Sted, antage et næsten ensartet Udseende. Især er det 
paafaldende, at Limnæa ovata, der er den mest variable danske 
Ferskvandssnegl, undertiden kan ligne Limnæa auricularia eller 
L. ampla næsten fuldstændigt. I Fursøen, hvor Limnæa ovata 
var. inflata hyppigt forekommer Side om Side med L. auricularia 
— f. Eks. paa Potamogeton lucens Vegetationen — ligne de to Arter 
hinanden baade i Størrelse, Form og Farve, saaledes at det kan 
være vanskeligt at adskille dem. Paa flere andre Steder, hvor L. 
auricularia træffes sammen med de store Ovata-Former: obtusa 
eller inflata, ligne de ligeledes hinanden paafaldende, saaledes f. Eks. 
i Gentofte Sø, Hulsø, Kanaler ved Frederiksborg (H. Lynge), Esrom 
Sø, Susaa, Skarridsø (Collin) og flere andre Steder. I Solbjærg Sø 
1 2 3 
45 6 
Fig. 2. Limnæa amplci (1, 2), Limnæa ovata (5, 6) og Mellemformer 
mellem disse (3, 4). Solbjærg Sø. Nat. Størrelse. Efter Fotografi. 
findes L. ovata var. obtusa sammen med L. ampla, og disse Former 
ligne her hinanden i den Grad, at jeg ikke altid er i Stand til at 
skelne dem fra hinanden (Fig. 2 og 3). Det er dette Forhold, 
tilligemed den Omstændighed, at Limnæa ampla i flere af vore 
